Fleur Adcock

Bardd o Seland Newydd oedd Fleur Adcock sydd o linach Gwyddelig. Fe'i ganed yn Papakura, un o faestrefi Auckland. Fleur Adcock oedd yr hynaf o ddwy chwaer a anwyd i Cyril John Adcock ac Irene Robinson Adcock. Mae'r nofelydd Marilyn Duckworth yn un o'i chwiorydd. Astudiodd Fleur Adcock y Clasuron ym Mhrifysgol Victoria, Wellington, gan raddio gydag MA. Gweithiodd fel darlithydd cynorthwyol ac yn ddiweddarach yn llyfrgellydd cynorthwyol ym Mhrifysgol Otago yn Dunedin tan 1962. Bu'n briod â dau lenor enwog yn Seland Newydd. Yn Awst 1952, priododd ag Alistair Campbell. Yn Chwefror 1962 priododd Barry Crump gan ysgaru yn 1963. Yn 1963, ymfudodd Adcock i Loegr lle derbyniodd swydd fel llyfrgellydd cynorthwyol yn y Swyddfa Dramor a Chymanwlad yn Llundain tan 1979. Ers hynny mae wedi bod yn awdur llawrydd, yn byw yn East Finchley, gogledd Llundain. Mae hi wedi cynnal sawl cymrodoriaeth lenyddol, gan gynnwys Cymrodoriaeth Lenyddol Celf y Gogledd yn Newcastle upon Tyne a Durham ym 1979-81. Bu farw yn 90 oed.